AWC วิ่ง 3% ลุ้นกำไรปีนี้ทะลุพันล้าน รับยอดจองห้องพัก-ค่าเช่าเพิ่ม
AWC บวก 3% จับตากำไรปีนี้แตะ 1.20 พันล้าน โต 46% อานิสงส์ยอดจองห้องพักเพิ่ม ธุรกิจให้เช่าพื้นที่ค้าปลีกและสำนักงานฟื้นตัวดีขึ้น โบรกแนะนำราคาเป้าหมาย 6 บ.
AWC บวก 3% จับตากำไรปีนี้แตะ 1.20 พันล้าน โต 46% อานิสงส์ยอดจองห้องพักเพิ่ม ธุรกิจให้เช่าพื้นที่ค้าปลีกและสำนักงานฟื้นตัวดีขึ้น โบรกแนะนำราคาเป้าหมาย 6 บ.
25 ต.ค. 2565

ผู้สื่อข่าวรายงานว่า วันนี้ (25 ต.ค.65) ราคาหุ้น บริษัท แอสเสท เวิรด์ คอร์ป จำกัด (มหาชน) หรือ AWC ณ เวลา 14:46 น. อยู่ที่ระดับ 6 บาท บวก 0.15 บาท หรือ 2.56% สูงสุดที่ระดับ 6 บาท ต่ำสุดที่ระดับ 5.85 บาท ด้วยมูลค่าการซื้อขาย 109.63 ล้านบาท

บล.คิงส์ฟอร์ด ระบุในบทวิเคราะห์ว่า แนวโน้มผลประกอบการครึ่งปีหลัง 65 จะฟื้นตัวหลังสถานการณ์ COVID-19 คลี่คลาย โดยคาดว่าจะเห็นยอดการจองห้องพักเพิ่มมากขึ้นทั้งในพื้นที่ กทม. เชียงใหม่ และเกาะสมุย นอกจากนี้ยังได้ประโยชน์จากธุรกิจ MICE หลังจากที่มีโรงแรมร่วมเป็นพันธมิตรกับศูนย์ประชุมแห่งชาติสิริกิติ์ ส่วนธุรกิจให้เช่าพื้นที่ค้าปลีกและสำนักงานฟื้นตัวดีขึ้นตามลำดับตามอัตราการใช้ที่ปรับตัวเพิ่มขึ้น และการให้ส่วนลดค่าเช่าลดลง ทั้งนี้ตลาดคาดกำไรปี 65 ราว 1.2 พันล้านบาท เติบโต 46% และในปี 66 จะฟื้นตัวต่อเนื่องเป็น 1.6 พันล้านบาท เติบโต 33% จากงวดเดียวกันของปีก่อน แนะนำราคาเป้าหมาย 6 บาท